
VENDIM
Nr. 689, datë 26.10.2022

PËR NDRYSHIMIN E PËRGJEGJËSISË SË ADMINISTRIMIT NGA MINISTRIA E SHËNDETËSISË DHE MBROJTJES SOCIALE TEK FONDI SHQIPTAR I ZHVILLIMIT, TË OBJEKTIT ME EMËRTIM “ISH-SANATORIUMI”, BASHKIA KORÇË

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

[bookmark: _GoBack]1. Ndryshimin e përgjegjësisë së administrimit nga Ministria e Shëndetësisë dhe Mbrojtjes Sociale tek Fondi Shqiptar i Zhvillimit, të pronës së ndodhur në zonën kadastrale nr. 8562, me nr. pasurie 3/200 (ndërtesë dhe truall), me sipërfaqe të përgjithshme të truallit 6 888 m2 (gjashtë mijë e tetëqind e tetëdhjetë e tetë) dhe sipërfaqe të përgjithshme të ndërtesave mbi këtë truall 1 581.6 m2 ndërtim (një mijë e pesëqind e tetëdhjetë e një pikë gjashtë), me emërtimin “Ish-Sanatoriumi”, Bashkia Korçë, sipas plan-vendosjes bashkëlidhur këtij vendimi, me qëllim ndërtimin e Polit Universitar Korçë për drejtimet e mikpritjes, bujqësisë dhe inovacionit.
2. Ngarkohen Ministria e Shëndetësisë dhe Mbrojtjes Sociale, Fondi Shqiptar i Zhvillimit, Njësia Vendore e Kujdesit Shëndetësor Korçë dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

